Paul Samuelson
<s>Paul A. Samuelson (15. maj 1915 – 13. decembar 2009) je bio jedan od najvećih ekonomista našeg doba.</s><s>Mnogo hvaljen, ali isto tako i osporavan od strane neistomišljenika, poznat je u cijelom svijetu.</s><s>Prvi je Amerikanac koji je dobio Nobelovu nagradu za ekonomiju 1970. godine.</s><s>Pisac mnogih djela od kojih je prvo značajnije "Foundations of Economic Analysis" (Osnove ekonomske analize) izašlo 1947. godine, i doprinijelo oživljavanju Neoklasične ekonomije, kao i uvođenju matematike u većem obimu u ekonomiju.</s><s>Njegovo vjerovatno i najpoznatije djelo "Economics: An Introductory Analysis" (Ekonomija - uvodna analiza, 1948. godine) je najbolje prodavana knjiga s područja ekonomije u cijelom svijetu.</s><s>Prevedena na više od 40 jezika, ta je knjiga doprinijela i "slomu centralističkih ekonomija", kako kaže sam Samuelson.</s><s>Nakon 50 godina postojanja knjiga je prodana u preko milion primjeraka, doživjela je 15 izdanja, a zadnje se koristi kao udžbenik i na Ekonomskim fakultetima širom Bosne i Hercegovine.</s><s>Pored ove dvije knjige Samuelson je objavio više djela od kojih ćemo neka nabrojati na kraju teksta.</s><s>Profesor Samuelson je bio aktivan u mnogim organizacijama, između ostalog je bio i član Američke akademije nauka i umjetnosti, te član i bivši predsjednik (1951) Ekonometrijskog društva, a pored svog doktorata nosilac je još nekoliko titula počasnog doktora prestižnih univerziteta.</s>

<s>Biografija</s>

<s>Rođen je u Garyu, Indiana, SAD, 15. maja 1915. godine.</s><s>1935. godine diplomira na Univerzitetu u Čikagu, gdje se ističe kao briljantan student, da bi već godinu kasnije magistrirao na tom istom univerzitetu.</s><s>Doktorira iz filozofije brani na Harwardu 1941. godine.</s><s>Već od 1940. predavač je na MIT-u, a 1945. radi kao vanredni profesor predmeta – međunarodni ekonomski odnosi na Fletcherovoj školi prava i diplomatije.</s><s>Redovni profesor na MIT-u postaje 1947. godine.</s><s>Tu osniva čuveni postdiplomski studij ekonomije, koji postaje jedno od najmoćnijih ekonomskih odsjeka prošloga vijeka.</s><s>Uskoro mu se, na tom studiju, pridružuje i R.M. Solow, koji piše neka djela zajedno s Samuelsonom i postaje njegov "saučesnik u zločinu".</s>

<s>Bio je i član mnogih odbora i grupa, a mi ćemo ih samo nabrojati, bez podrobnijeg upuštanja u analizu njegovog rada u njima.</s>

<s>Od 1941. do 1943. u Odboru je za upravljanje nacionalnim resursima (zadužen za planiranje nastavka pune zaposlenosti za vrijeme rata); u Odboru za ratnu proizvodnju i Uredu za ratnu mobilizaciju i obnovu tokom 1945. (ekonomski i opći plan); u Trezoru Sjedinjenih Američkih Država od 1945. od 1952.; u Uredu za proračun, 1952; u Savjetodavnoistraživackom odboru Komisije predsjednikovih državnih ciljeva (The Research Advisory Panel to the President's National Goals Commission), 1959 - 1960; u Savjetodavnom odboru za ekonomski razvoj (The ResearchAdvisory Board Committee for Economic Development), 1960.</s><s>Bio je član Nacionalne grupe za ekonomsko obrazovanje (The National Task Forceon Economic Education), 1960 - 1961. i radio kao konsultant za Rand Corporation od 1949.</s><s>Neslužbeni savjetnik Trezora Sjedinjenih Američkih Država i Odbora ekonomskih savjetnika (The Council of Economic Advisors).</s><s>Bio je ekonomski savjetnik senatoru, kandidatu i kasnije izabranom predsjedniku John F. Kennedyu te je 1961. bio autor Izvještaja o stanju americke privrede (January 5, 1961.</s><s>Samuelson Report on the State of the American Economy to President; Kennedy).</s><s>1965. odabran je za predsjednika Međunarodnog privrednog udruženja.</s><s>Profesor Samuelson bio je aktivan u mnogim organizacijama.</s><s>Bio je član Američke akademije nauka i umjetnosti, Američkog filozofskog udruženja i Britanske akademije; član i bivši predsjednik (1961) Medunarodnog privrednog udruženja; član i bivši predsjednik (1951) Ekonometrijskog društva. (Napomena – Popis organizacija kojih je Samuelson bio član prenijeli smo s hrvatske Wikipedie).</s>

<s>Dobitnik je Nobelove nagrade za ekonomiju 1970.</s><s>U obrazloženju komiteta za dodjelu nagrade kao razlog dodjele nagrade se navodi: "Naučni rad kojim je razvio statičnu i dinamičnu ekonomsku teoriju i aktivno doprinio povećanju nivoa analize u ekonomskoj nauci".</s>

<s>Umro je 13. decembra 2009, u 94. godini.</s>

<s>Povezano 
 Spisak ekonomista</s>

<s>Bibliografija</s>

<s>Economics.</s><s>19th edition, 2009.  (englisch)
 Volkswirtschaftslehre.</s><s>3. Auflage, 2007.  (deutsch)
 Foundations of Economic Analysis, 2. Ed., 1982.</s><s>„Interactions between the Multiplier Analysis and the Principle of Acceleration.“ in Review of Economics and Statistics, S. 75–78, Mee 1939.</s><s>„International Trade and the Equalization of Factor Prices.“ in Economic Journal, Nr.58, Juni 1948, S. 163–84.</s><s>Samuelson P.-A., Dorfman Robert, Solow Robert, Linear Programming and Economic Activity, 1958.</s><s>„A Note on the Pure Theory of Consumers' Behavior.“ in Economica NS, Nr.5, Februar 1938, S. 61–71.</s><s>„The Pure Theory of Public Expenditure.“ in Review of Economics and Statistics, November 1954, S. 387–89</s>

<s>Reference</s>

<s>Literatura</s>

<s>.
 .
 .
 .</s>

<s>Vanjske veze</s>

<s>Biography at the Nobel e-Museum 
 1970 Press Release, Nobel Prize in Economics
 A History of Economic Thought biography 
 
 .</s><s>Yale Honorand Biography 
 Nobel-winning economist Paul A. Samuelson dies at age 94
 New York Times Obituary (14 December 2009)
 Paul Samuelson – Daily Telegraph obituary
 Paul Samuelson Memorial Session (January 4, 2010), American Economic Association meetings, Webcast   links to remarks of: Robert Solow & Peter Diamond (after intro) in Part 1  (34 min.); Avinash Dixit, Robert C. Merton, James Poterba, & Robert Hall (including read remarks of Kenneth Arrow & Stanley Fischer) Part 2  (48 min.).</s>

<s>Američki ekonomisti
Nobelovci za ekonomiju
Biografije, SAD
Authority control</s>

